Միշել Բարնիե

**Միշել Բարնիե** ( ), ֆրանսիացի պահպանողական քաղաքական և պետական գործիչ, Ֆրանսիայի վարչապետ։ 2004 թվականի մարտի 31-ից մինչև 2005 թվականի հունիսի 5-ը Բարնիեն եղել է Ֆրանսիայի արտաքին գործերի նախարար, 2010 թվականի փետրվարի 9-ից մինչև 2014 թվականի նոյեմբերի 1-ը՝ Ներքին առևտրի հարցերով եվրոպական հանձնակատար։

## Կենսագրություն
Միշել Բարնիեն ծնվել է 1951 թվականի հունվարի 9-ին,  Լա Տրոնշում, ընտանիքի երեք որդիներից մեկն է։ 1972 թվականին ավարտել է Փարիզի առևտրի բարձրագույն դպրոցը։ Ուսումնառության ընթացքումեղել է ապագա վարչապետ Ժան-Պիեռ Ռաֆարինի դասընկերը։
### Քաղաքական կարիերա
1973 թվականին նա դարձել է Սավոյայի դեպարտամենտի խորհրդի ամենաերիտասարդ անդամը և պահպանել է այդ մանդատը մինչև 1999 թվականը, 1982-1999 թվականներին եղել է խորհրդի նախագահը։ 1978-1993 թվականներին եղել է Ֆրանսիայի Ազգային ժողովի պատգամավոր։

1992 թվականին Ալբերվիլում տեղի ունեցած ձմեռային օլիմպիական խաղերի կազմակերպիչներից է։ Միշել Բարնյեն 1993-ից 1995 թվականներին Էդուար Բալլադյուրի կաբինետում զբաղեցրել է շրջակա միջավայրի նախարարի պաշտոնը, 1995-1997 թվականներին՝ Ալեն Ժյուպեի կաբինետում՝ Եվրոպական հարցերով պետքարտուղարի պաշտոնը։

Միշել Բարնիեն եղել է Եվրոպական հանձնաժողովի տարածաշրջանային քաղաքականության եվրոպական հանձնակատարը, որը գլխավորել է Ռոմանո Պրոդին։

1999 թվականից մինչև 2004 թվականի մարտի 31-ը եղել է Տարածաշրջանային քաղաքականության եվրոպական հանձնակատար։ 2004 թվականի մարտի 31-ից մինչև 2005 թվականի հունիսի 5-ը Ֆրանսիայի վարչապետ Ժան-Պիեռ Ռաֆարենի կաբինետում նա զբաղեցրել է Ֆրանսիայի արտաքին գործերի նախարարի պաշտոնը։

2006 թվականի մարտին երեք տարի ժամկետով Միշել Բարնիեն ընտրվել է Եվրոպական ժողովրդական կուսակցության (ԵԺԿ) փոխնախագահ։ 2007 թվականի Խորհրդարանական ընտրություններից հետո հայտարարվել է, որ Բարնյեն կդառնա գյուղատնտեսության նախարար։ Եվրոպական խորհրդարանում պատգամավոր ընտրվելուց հետո 2009 թվականի հունիսի 23-ին նա լքել է Ֆրանսիայի գյուղատնտեսության նախարարի պաշտոնը։

2010 թվականի փետրվարի 9-ին Բարնիեն նշանակվել է Ներքին շուկայի եվրոպական հանձնակատարի պաշտոնում։

2016-2021 թվականներին Բարնիեն Եվրամիությունից Մեծ Բրիտանիայի դուրս գալու հարցի գլխավոր բանակցողն է եղել։

2022 թվականի դեկտեմբերի 2-ին Բարնիեն պարտվել է 2022 թվականի նախագահական ընտրություններում Հանրապետական կուսակցության թեկնածու առաջադրվելու համար պայքարում։ Նա հավաքել է ձայների 23,93%-ը՝ զիջելով Էրիկ Սչիոտին (25,59%) և Վալերի Պեկրեսեին (25%)։

## Ֆրանսիայի վարչապետ
2024 թվականի սեպտեմբերի 5-ին Ֆրանսիայի նախագահ Էմանուել Մակրոնը 73-ամյա Միշել Բարնիեին նշանակվել է Ֆրանսիայի վարչապետ։ Նա Ֆրանսիայի հինգերորդ Հանրապետության ամենատարեց վարչապետն է։ Նախկինում 70 տարեկանիցից բարձր վարչապետ չի եղել։

## Մրցանակներ
*Ուկրաինայի պաշտպանության նախարարության մրցանակ՝ Պատվո նշան (2008)
*Պատվո լեգեոնի սպա
*«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետ

## Ընտանիք
Միշել Բարնիեն ամուսնացել է 1982 թվականին, ունի երեք երեխա։ Նրա կինը՝ Իզաբել Ալթմայերը, իրավաբան է, նախկինում աշխատել է Նիկոլա Սարկոզիի կառավարությունում։ Իզաբել Ալթմայերի պապն ու նախապապը ֆրանսիական զինված ուժերի նշանավոր գեներալներ են։

## Ծանոթագրություններ

## Արտաքին հղումներ
* 
* 

Կատեգորիա:Պետության գործող ղեկավարներ
Կատեգորիա:Ֆրանսիայի արտաքին գործերի նախարարներ
Կատեգորիա:Ֆրանսիայի նախարարներ
Կատեգորիա:Ֆրանսիայի վարչապետներ